15 दिन में फिल्टर प्लांट, डेढ़ महीने में इंटेकवेल की टेस्टिंग पूरी होगी
सीएमओ ने जल्द काम पूरा करने की बात कही
भास्कर संवाददाता | बड़वानी
मुख्यमंत्री जल आवर्धन योजना के तहत शहर में चल रहे निर्माण कार्यों का जायजा लेने नगरीय प्रशासन िवभाग इंदौर के अधीक्षण यंत्री गजानंद चौहान शनिवार को शहर आए। उन्होंने इंटेकवेल, नए फिल्टर प्लांट पहुंचकर व्यवस्थाएं देखी। सीएमओ कुशलसिंह डोडवे को जल्द कार्य पूरा करने के निर्देश दिए। सीएमओ ने दावा किया है कि 15 दिन में फिल्टर प्लांट, एक महीने में पाइप लाइन व डेढ़ महीने में इंटेकवेल टेस्टिंग का काम पूरा हो जाएगा। घरों तक नई पाइप लाइन से पानी पहुंचने में दो महीने और लगेंगे। 16 मई 2013 को शुरू हुई योजना का काम 15 मई 2015 तक पूरा होना था, लेकिन टेस्टिंग में देरी से नहीं हो पाया।
शनिवार सुबह 10 बजे नपा अमले के साथ श्री चौहान फिल्टर प्लांट पहुंचे। करीब दो घंटे किए निरीक्षण के दौरान फिल्टर प्लांट पर मशीनों की जांच की, लीकेज की समस्या को देखकर उसे ठीक कराने के निर्देश दिए। फिल्टर प्लाट के चारों ओर घूमकर देखा और सुरक्षा की दृष्टि से बाउंड्रीवाल बनाने के निर्देश दिए। इस दौरान उपयंत्री हरिनारायण पाटीदारी से किए गए कामों की जानकारी ली।
इंटेकवेल
यह हो चुका : कसरावद स्थित बड़े पुल के पास इंटेकवेल का काम पूरा हो गया है। पानी एकत्रीकरण के लिए भी कुंड बनाया जा चुका है। कुछ मशीनी संसाधन भी लगाए जा चुके हैं।
यह होना है : इंटेकवेल में पानी नदी से पानी उठाने के लिए मोटरपंप लगाए जाना है। फिल्टर प्लांट तक पानी पहुंचाने के पाइप लाइन डाली जानी है। रंगरोगन का काम होने के साथ टेस्टिंग का काम पूरा किया जाना है। एक माह में काम पूरा होने का दावा किया जा रहा है।
पीने के पानी की पाइप लाइन
यह हो चुका : योजना के तहत 78 किमी लंबी पाइप लाइन डाली जा चुकी है। 50 किमी लंबी पाइप लाइन की टेस्टिंग हो चुकी है। टेस्टिंग के दौरान लीकेज की समस्या को दूर किया जा चुका है।
यह होना है : निर्माण एजेंसी अफसरों ने दावा किया है कि एक माह में पूरी पाइप लाइन की टेस्टिंग हो जाएगी। 28 किमी लंबी पाइप लाइन की टेस्टिंग होना बाकी है। इसके बाद लोगों को नल कनेक्शन दिए जाएंगे।
जानें यह काम हुए, यह हैं बाकी
फिल्टर प्लांट
यह होना है : फिल्टर प्लांट चालू होने में व टेस्टिंग में 15 दिन का समय लगने का दावा नपा अफसर कर रहे हैं। प्लांट में लीकेज की समस्या दूर कर पुताई का काम किया जाना है। सुरक्षा के लिए बाउंड्रीवाल बनाना है। बिजली कनेक्शन जोड़ने का काम भी बाकी है।
यह हो चुका : पीने के पानी की व्यवस्था के लिए कसरावद के पास नया फिल्टर प्लांट निर्माण हो चुका है। पानी फिल्टर करने के लिए मशीन लगाई जा चुकी है। पानी सप्लाय के लिए 250-250 हॉर्स पावर की दो मोटरें लगाई गई हैं, जो फिल्टर होने के बाद पानी को टंकियों तक पहुंचाएंगी।
...और इधर, स्वच्छ भारत मिशन के तहत देखी शौचालय व्यवस्था
पाइप लाइन टेस्टिंग में बहा हजारों लीटर पानी
शनिवार शाम 4 बजे बस स्टैंड के पास पाइप लाइन से हजारों लीटर पानी सड़क पर बह गया। इस दौरान कुछ देर आवागमन भी प्रभावित हुआ। जलावर्धन योजना निर्माण एजेंसी प्रभारी सुनीलसिंह ने बताया क्रास टेस्टिंग करने के लिए पानी छोड़ा था। बस स्टैंड के पास डाली गई पाइप लाइन से दूसरी पाइप लाइन क्रास की गई है।
अधीक्षण यंत्री ने शहर में स्वच्छ भारत मिशन के तहत बनाए गए शौचालयों का अवलोकन किया। नवलपुरा, आशाग्राम, वार्ड क्र. 8 मेें बनाए गए शौचालयों को देखा। कुछ हितग्राहियों ने खराब निर्माण कार्य को लेकर शिकायत की। सीएमओ ने बताया शहर में स्वच्छ भारत मिशन के तहत एक हजार गरीबों के घर शौचालय बनाए जाने थे, लेकिन ठेकेदार ने गुणवत्ताहीन काम किया। इसे लेकर काम बंद कर ठेकेदार का अनुबंध निरस्त किया है। उन्होंने बताया शौचालय निर्माण के लिए नए सिरे से टेंडर जारी होंगे।
नए फिल्टर प्लांट पर मशीनों को देखते अधीक्षण यंत्री गजानंद चौहान।
hin_Deva hin_Deva kas_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva